Document ID: 32014D0160

KOMMISSIONENS GENNEMFØRELSESAFGØRELSE
af 20. marts 2014
om ophævelse af lister over tredjelandsvirksomheder, hvorfra medlemsstaterne tillader indførsel af visse animalske produkter, som er vedtaget på grundlag af Rådets beslutning 95/408/EF
(meddelt under nummer C(2014) 1742)
(EØS-relevant tekst)
(2014/160/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (1), særlig artikel 16, og
ud fra følgende betragtninger:
(1)
Europa-Parlamentets og Rådets direktiv 2004/41/EF (2) ændrede Rådets beslutning 95/408/EF (3) og foreskriver, at midlertidige lister over tredjelande og tredjelandsvirksomheder opstillet i overensstemmelse med beslutning 95/408/EF fortsat finder tilsvarende anvendelse indtil vedtagelsen af de nødvendige bestemmelser på grundlag af Europa-Parlamentets og Rådets forordning (EF) nr. 852/2004 (4), Europa-Parlamentets og Rådets forordning (EF) nr. 853/2004 (5), forordning (EF) nr. 854/2004 eller Rådets direktiv 2002/99/EF (6). Beslutningen fandt anvendelse indtil datoen, fra hvilken forordning (EF) nr. 852/2004, forordning (EF) nr. 853/2004 og forordning (EF) nr. 854/2004 trådte i kraft, nemlig den 1. januar 2006.
(2)
Lister over tredjelandsvirksomheder, hvorfra medlemsstaterne tillader indførsel af visse animalske produkter, der blev vedtaget på grundlag af beslutning 95/408/EF, er stadig gældende.
(3)
I artikel 12 i forordning (EF) nr. 854/2004 fastsættes proceduren for udarbejdelse og ajourføring af listen over virksomheder, hvorfra indførsel af visse animalske produkter er tilladt. På grundlag af bestemmelserne i nævnte artikel, særlig stk. 5, hvori det bestemmes, at Kommissionen sørger for, at ajourførte udgaver af alle lister, der er blevet udarbejdet eller ajourført, er tilgængelige for offentligheden, offentliggøres listerne over virksomheder, hvorfra medlemsstaterne tillader indførsel af visse animalske produkter til konsum, på Europa-Kommissionens websted (7).
(4)
Af hensyn til klarheden i EU-lovgivningen og med henblik på udarbejdelse af lister over tredjelandsvirksomheder, hvorfra indførsel af visse animalske produkter er tilladt, blev tidligere lister, der er vedtaget på grundlag af beslutning 95/408/EF, forældede, og det er derfor nødvendigt formelt at ophæve dem af hensyn til retssikkerheden.
(5)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
De af Kommissionens beslutninger, der er anført i bilaget, ophæves.
Artikel 2
Denne afgørelse er rettet til medlemsstaterne.
Udfærdiget i Bruxelles, den 20. marts 2014.

Labels: 3
17
5